ജോഗേന്ദ്ര നാഥ് മണ്ഡൽ

അവിഭക്ത ഇന്ത്യയിലെ ഒരു രാഷ്ട്രീയപ്രവർത്തകനും, പാകിസ്താൻ രാഷ്ട്രത്തിന്റെ സ്ഥാപകനേതാക്കളിൽ പ്രമുഖനുമായിരുന്നു ജോഗേന്ദ്രനാഥ് മണ്ഡൽ അഥവാ യോഗേന്ദ്രനാഥ് മണ്ഡൽ (29 ജനുവരി 1904 - 5 ഒക്ടോബർ 1968). പാകിസ്താന്റെ പ്രഥമ മന്ത്രിസഭയിൽ നീതിന്യായം, നിയമം, തൊഴിൽ എന്നീ വകുപ്പുകൾ കൈകാര്യം ചെയ്ത മണ്ഡൽ, അവിഭക്ത ഇന്ത്യയിലെ ഇടക്കാല ഭരണകൂടത്തിലും മന്ത്രിയായിരുന്നു.

ഏതാനും വർഷങ്ങൾ പാകിസ്താൻ രാഷ്ട്രീയത്തിൽ പ്രവർത്തിച്ച അദ്ദേഹം, ഗവണ്മെന്റിന്റെ ദലിത് വിരുദ്ധ സമീപനങ്ങളിൽ പ്രതിഷേധിച്ച് രാജിവെക്കുകയും ഇന്ത്യയിലേക്ക് കുടിയേറുകയും ചെയ്തു. 1968 ഒക്ടോബർ 5 ന് ഇന്ത്യയിലെ പശ്ചിമ ബംഗാളിൽ 68 ആം വയസ്സിൽ അദ്ദേഹം ചരമമടഞ്ഞു.
ജീവിതരേഖ
1904 ജനുവരി 29-ന് ബ്രിട്ടീഷ് ഇന്ത്യയിലെ അന്നത്തെ ബംഗാൾ പ്രസിഡൻസി (പിന്നീട് കിഴക്കൻ ബംഗാൾ, കിഴക്കൻ പാകിസ്ഥാൻ, ഇപ്പോൾ ബംഗ്ലാദേശ്) ബാരിസൽ ജില്ലയിലാണ് ജോഗേന്ദ്രനാഥ് മണ്ഡൽ ജനിച്ചത്.

വർണ്ണാശ്രമധർമ്മത്തിന് പുറത്തുള്ള നാമശൂദ്ര എന്ന ജാതിയിലായിരുന്ന അദ്ദേഹം, പഠനത്തിൽ മുന്നിട്ടുനിന്നു. 1929-ൽ ബിരുദം നേടിയ ശേഷം നിയമപഠനത്തിനായി ചേർന്നു. നിയമപഠനം പൂർത്തിയാക്കിയെങ്കിലും സാമൂഹികപ്രവർത്തനത്തിലാണ് മണ്ഡൽ ശ്രദ്ധയൂന്നിയത്.

അവലംബം

വർഗ്ഗം:1906-ൽ ജനിച്ചവർ
വർഗ്ഗം:1968-ൽ മരിച്ചവർ
വർഗ്ഗം:പശ്ചിമ ബംഗാളിൽ നിന്നുള്ളവർ
വർഗ്ഗം:ബംഗാളികൾ
വർഗ്ഗം:പാകിസ്താനിൽ നിന്നും ഇന്ത്യയിലേക്ക് കുടിയേറിയവർ